Julius 'vernietig getuienis' - Misdaad - Republikein
Sunday, October 22nd, 21:20:06
Julius 'vernietig getuienis'
11 January 2017 | Misdaad
’n Ondersoekbeampte van Nampol het in Windhoek se landdroshof getuig mnr. Laurentius Julius, wat op klagte van geldwassery en bedrog in ’n multimiljard-doeanesaak tereg staan, is besig om dokumentêre getuienis te vernietig.
Hoofinsp. John Mhutongwe het as staatsgetuie verskyn en Maandag openbaar dat vermoed word Julius meng in met die ondersoek van die N$3,5 miljard-bedrogsaak wat te doen het met doeaneheffings en die uitstroom van buitelandse valuta.
Mhutongwe lei ’n span van ses polisiebeamptes wat die saak ondersoek, het hy aan die staatsaanklaer, mnr. Rowen van Wyk, gesê.
Onreëlmatighede is aan die einde van 2015 ontdek en is daarna onder die aandag van Nampol gebring wat met ’n ondersoek begin het.
Mhutongwe het aan die hof gesê sy span het dokumente van Nedbank en FNB Namibië bekom wat transaksies reflekteer wat betrekking het op die maatskappy Extreme Customs Clearing Services (ECCS) en tien ander Chinese invoerders.
Die dokumente hou verband met die beweerde onderverklaring van die waarde van goedere waarop doeaneheffings betaalbaar is. Julius is die alleeneienaar en direkteur van ECCS.
Mhutongwe het ook getuig dat Julius ’n wenk ontvang het oor ’n moontlike ondersoek na ongerymdhede in sy besighede. Dit het was ook vreemd vir Mhutongwe dat Julius foute wat in sy boekhouding voorgekom het, by doeane en aksyns wou regstel. Dit dui daarop dat hy die rekord van sy beweerde bedrieglike transaksies wou uitwis.
Hy het verder getuig dat Julius moontlik by ’n sindikaat met Chinese invoerders betrokke is.
Daar bestaan ’n groot risiko dat die drie verdagtes, wat daarvan beskuldig word dat hulle aandadig is aan die bedrogspul van N$3,5 miljard, op die vlug kan slaan, het Mhutongwe aan die hof gesê.
Onder kruisverhoor deur adv. Louis Botes, wat Julius verteenwoordig, en mnr. Sisa Namandje, wat vir die twee Chinese, Tau Huizhong en Huang Jinrong, optree, het Mhutongwe herhaaldelik aangedui dat hy teen borgtog gekant is en daarop gesinspeel dat die drie op die vlug sal slaan en die land kan verlaat.
Mhutongwe het versuim om aan te dui watter borgtogvoorwaardes moet geld indien dit wel aan die drie toegestaan sou word. Hy het aangevoer dat hulle toegesluit moet word uit vrees dat hulle met die ondersoek sal inmeng en vlug.
Die borgtogaansoek voor landdros Venatius Alweende duur voort.
Twee begrafnisgangers sterf in ongeluk in Kunene
Twee mense is dood en nege ander beseer toe die bakkie waarin hulle Saterdagmiddag vanaf die begrafnis van die Kunene-goewerneur, me. Angelika Muharukua, op pad...
Cenored sny sowat 200 verbruikers se elektrisiteit
Augetto Graig - Die elektrisiteitsverskaffer vir Namibië se Sentrale Noorde, Cenored, het begin om verbruikers se kragtoevoer af te sny wat nie kontrakte vir die...
Briedenhann - Suider-Afrika se teler van die jaar
Die bekende Namibiese Bonsmara-teler van Hartebeestloop, Joggie Briedenhann, is tydens die Aldam Stockman-skool aangewys as die Landbouweekblad/Breedplan Suider-Afrikaanse Stoetteler van die Jaar 2017. Foto Facebook.
Chinees van dieremishandeling aangekla
Francoise Steynberg - 'n Klag van dieremishandeling is deur die Dierebeskermingsvereniging (DBV) van Windhoek teen die eienaar van 'n Chinese konstruksiemaatskappy, Orient Dragon Construction (ODC),...
'Moenie in Kavango visvang'
Francoise Steynberg - Weens die uitbreking van miltsiekte in die Bwabwata Nasionale Park word die publiek gewaarsku om nie in die Kavangorivier vis te vang,...
Emotional intelligence = higher salary?
While IQ remains a very strong predictor of career success, research suggests that people with high emotional intelligence (EI) are more likely to have higher...
» Namkid, in samewerking met die FNCC, bied met trots die Sosiale Splash-veldtog aan. Hierdie veldtog fokus daarop om Namibiërs te verenig en om saam...
Analysing the finance industry
Shona NgavaAgapitus Ipinge is an Investment Banking Analyst from Standard Bank, as a prerequisite is to make sure that he talks to company executives and...
Augetto Graig - Me. Erica Shafudah, permanente sekretaris van finansies, sê die Namibië Finansiële Hulpfonds vir Studente (NSFAF) het reeds met dié week se beskikbaarstelling...